Ragdoll Productions

Ragdoll Productions (eller Ragdoll Ltd.) og Ragdoll Productions Animations er et britisk produksjonsselskap som produserer barne-TV-serier. Selskapet ble grunnlagt av Anne Wood i 1984, og har siden produsert en rekke suksessrike TV-serier for barn. Den mest suksessrike serien, Teletubbies, er vist i 111 land og oversatt til 41 språk.

Populære produksjoner
Nedenfor listes en del av Ragdolls mest populære produksjoner:

Pob's Programme — først sendt i 1985 i Storbritannia. Selskapets første offisielle produksjon, som handler om Pob, med store ører og en ullgenser.

Rosie and Jim —  først sendt i 1992. Barnekomedie som handler om to rampete filledukker som ved magi blir levende når eieren deres er borte.

Open a Door — først sendt i 1992. Et internasjonalt prosjekt som produserte femminuttersfilmer for barn.

Tots TV — først sendt i 1996. Handler om dukkene Tilly, Tom og Tiny. Tilly snakket fransk, og introduserte dermed et andrespråk for britiske barn. Serien vant to BAFTA-priser.

Teletubbies — først sendt i 1997. En fenomenal suksess som handler om de fire Teletubbiene Tinky Winky, Dipsy, Laa-Laa og Po.

BadJelly the Witch — først sendt i 2000. En tegnefilm basert på en bok av Spike Milligan.

Brum – først sendt i 2003. Handler om en liten bil som blir levende og reiser rundt og hjelper innbyggerne i en landsby. Ble en suksess i Japan.

Boohbah — først sendt i 2004. Et trimprogram tilsiktet tre til åtteåringer.

Drømmehagen — først sendt i 2007. Et barneprogram ment for barn mellom ett og tre år.

Eksterne lenker
 Ragdoll's offisielle nettside

Medieselskaper fra Storbritannia
Etableringer i 1984